લગ્નનો નિર્ણય લેતાં પહેલાં…?? : સૌથી પહેલાં એ જાણી લો કે છોકરાના લગ્ન થઈ ગયાં છે કે તે ડિવોર્સી છે. ડિવોસ લીધા વગર જ પત્નીથી અલગ રહેતો નથી ને. વિદેશી મુરતિયાને પરણતા પહેલાં તેનો પાસપોર્ટ, જન્મનું પ્રમાણપત્ર, નેચરલાઈઝેશન સર્ટિફિકેટ, ગ્રીન કાર્ડ, સોશ્યલ સિક્યૉરિટી કાર્ડ, ડ્રાઈવિંગ લાઈસન્સ, ઈન્કમટેક્સ રિટર્ન અને બૅન્ક સ્ટેટમેન્ટ તપાસી લેવાં. મુરતિયો ડિવોર્સી કે વિધુર હોય તો આગલા લગ્નના ફોટા, મૃત્યુનું પ્રમાણપત્ર તથા કોર્ટની કાર્યવાહીના બધા પેપર્સ જોઈ લેવાં. વળી તેનું શિક્ષણ, પગાર, ઑફિસનું સરનામું અને જો બિઝનેસ કરતો હોય તો તેની માહિતી મેળવી લો. તેના વિઝાની પૂરી જાણકારી મેળવો અને તે લગ્ન પછી પત્નીને પોતાની સાથે વિદેશ લઈ જવા માટે લાયક છે કે નહીં એ પણ જાણી લો. તેની વિદેશ અને ભારતની પ્રોપર્ટી વિશે જાણી લો. તેને કોઈ જાતનું દેવું છે કે નહીં એ પણ જાણી લો. તેના નામે કોઈ ક્રિમિનલ રેકોર્ડ તો નથી ને એ પણ જાણી લો. તેના સગાં સંબંધીની પૂરી જાણકારી પ્રાપ્ત કરો. લગ્ન પછી તેઓ સંયુક્ત કુટુંબમાં રહેશે કે જુદા એ સ્પષ્ટ કરી લો. ભારત અને વિદેશના ઘરનું સરનામું જાણી લો.